Ինչ վերաբերում է քաղաքաշինական նորմերի խախտումներով ընթացող արձանի տեղադրման աշխատանքներին, Բարսեղյանը զարմանում է․ «Ո՞ր քաղաքաշինական նորմի, նման բան չկա, այնտեղ վերակառուցման աշխատանք է գնում, նորոգումներ են սպասվում, նաեւ շրջակայքը պետք է բարեկարգվի, որը եկեք արձանի հետ չկապենք։ Մենք միշտ անցել ենք ու միշտ ամոթի զգացումով նայել, որ քաղաքի կենտրոնում ունենք նման մի խարխուլ վիճակ, մի նախագիծ, որ ժամանակին պետմրցանակ է ստացել, իսկ հիմա լքված, ոչ ակնահաճո տեսք ունի։ Բայց այս հուշարձանն իր առկայությամբ դրա մի հսկա մասը փոխեց, թարմացրեց իր գոյությամբ, եւ դրա հետ համամիտ է նաեւ այսօրվա մետրոյի կայարանի հեղինակը»։